ทานของโชคดีติ่มซำมาตั้งแต่เริ่มต้นเข่งละ 16 บาท ตอนนี้ราคาขึ้นเป็นเริ่มต้นที่ 20-25 บาทแล้ว ก็ยังทานอยู่ เนื่องจากเป็นคนตรัง วัฒนธรรมการกินของคนตรังส่วนใหญ่ชอบทานติ่มซำที่หลากหลายคู่กับอาหารอร่อย ฉะนั้น โชคดีติ่มซำเป็นตัวเลือกตัวหนึ่งที่นึกถึงติ่มซำขึ้นมา สาขานี้ ร้านตั้งอยู่ตรงข้ามกับลาวิลล่า ทาง ขึ้นสถานีรถไฟฟ้าอารีย์ ทางร้านมีที่จอดรถให้ค่ะ เคยไปทานที่สาขาทาวน์ อิน ทาวน์ มาแล้ววันนลองมาชิมสาขาอารืย์บ้างว่าจะอร่อยเหมือนกันรึเปล่า ประเดิมด้วยรายการแรกคือ บักกุ๊ดแต๋ ของสาขานี้ให้น้ำซุปไม่เข้มข้นเท่าไหร่ หรือว่าอาจจะเป็นแค่วันนี้ ไม่แน่ใจ และติ่มซำต่างๆ เช่น หมูเห็ดหอม ดอกขจรใส่กุ้ง บร็อคโคลี่กุ้ง กุ้งสด ขนมจีบกุ้ง ปูอัดห่อหมูสาหร่าย เครื่องดื่มขอเป็นน้ำเก็กฮวย ก็ปกติธรรมาไม่แตกต่าง แต่ที่ชอบสาขานี้อย่างนึง คือเป็นสาขาที่เปิดให้บริการตลอด24 ชม.